Bedugnis (Varėnos r., Jakėnų sen., Puodžių km.)
Bedugnis – ežeras Lietuvoje, Varėnos rajone, 3,5 km į pietus nuo Žilinų, Puodžių kaimo šiaurrytiniame pakraštyje. Ežero ilgis iš vakarų į rytus – 0,22 km, plotis – iki 0,1 km. Altitudė 136,3 m. Krantai neaukšti, plačiai apaugę krūmynais ir medžiais. Aplinkui plyti pievos ir dirbami laukai. Vakaruose išteka upelis link netoliese telkšančio Netečiaus ežero (Duobupio baseinas). Šalia įsikūręs Norvydiškių kaimas.